Държавен вестник, бр. 96, 2012 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  96
Приложение № 2
АНАЛИЗ НА ВОДНОСТОПАНСКАТА 
ИНФРАСТРУКТУРА
2. Анализ на водностопанската инфраструктура
Анализът на водностопанската инфраструкту­
ра се стреми да отговори на следните въпроси:
1. С каква инфраструктура, свързана с водния 
сектор, разполага страната в момента?
2. Какво е състоянието на тази инфраструктура?
3. Какви са бъдещите нужди от изграждане 
и/или реконструкция и модернизация на инфра­
структурата?
4. Финансова оценка на бъдещите инвестиции.
Преносните (довеждащите и отвеждащите) 
проводи (мрежи) и съоръженията към тях са част 
от техническата инфраструктура. Като такива те 
се изграждат, поддържат и ремонтират от и за 
сметка на държавата, общините или съответните 
експлоатационни дружества, освен ако в специ­
ален закон е предвидено друго. Проектирането 
и строителството на обектите на техническата 
инфраструктура се извършват по общия ред, оп­
ределен в Закона за устройство на територията.
Преносните (довеждащите и отвеждащите) 
проводи (мрежи) и съоръженията към тях спа­
дат към ІІ категория строежи според Закона за 
устройство на територията1. Строежите се изпъл­
няват при условията и по реда на този закон и 
в съответствие с предвижданията на подробния 
устройствен план и съгласувани и одобрени ин­
вестиционни проекти.
2.1. Методологически подход
Целта на анализа на водностопанската ин­
фраструктура е да оцени текущото техническо и 
технологично състояние на изградената инфра­
структура с течение на времето. Потърсени са и 
са използвани показатели, отразяващи експлоата­
цията на водната инфраструктура, по които може 
да се съди за нейното състояние. За случая на ВиК 
инфраструктурата са използвани показателите, по 
които регулаторният орган – Държавната комисия 
за енергийно и водно регулиране, следи български­
те ВиК фирми. Прегледани са всички съоръжения 
по пътя на водата от язовирите, съоръженията 
за водовземане, през пречиствателните станции 
за питейни води (ПСВП), външните довеждащи 
водопроводи, различните резервоари за съхра­
нение на питейна вода, водопроводната мрежа, 
канализационната мрежа и пречиствателните 
станции за отпадъчни води (ПСОВ). Анализирана 
е хидроенергетиката и напоителната инфраструк­
тура. Основни информационни източници са ин­
формацията, предоставена от ВиК операторите и 
общините съгласно Закона за водите за активите, 
свързани с водностопанската инфраструктура, 
предадени на МРРБ, бизнес плановете на „ВиК“ 
фирмите и информацията от НСИ.
Водностопанската инфраструктура включва 
следните основни елементи:
– Язовири;
– Водовземни съоръжения (речни водохваща­
ния, водовземания от язовири, каптажи, тръбни 
галерии, шахтови и тръбни кладенци);
1Член 137, 2. втора категория: б) разпредели­
телни проводи, съоръжения и устройства към тях 
в областта на водоснабдяването, канализацията, 
електроснабдяването, топлоснабдяването, газоснаб­
дяването, далекосъобщителните и други дейности.
– Пречиствателни станции за питейни води;
– Водопроводна мрежа;
– Съоръжения по водопроводната мрежа 
(напорни и черпателни резервоари, водонапорни 
кули и колони, помпени станции и др.);
– Канализационна мрежа;
– Съоръжения по канализационната мрежа 
(канализационни помпени станции, преливници, 
дъждозадържатели и др.);
– Пречиствателни станции за отпадъчни води;
– Хидромелиоративни съоръжения.
За оценка на състоянието на водностопанската 
инфраструктура са събрани и прегледани всички 
налични досега информационни източници, най-
важните от които са:
– Проект за преструктуриране и модерни­
зация на ВиК дружествата, МРРБ, Световна 
банка, 1999 г.;
– Стратегия за развитието, управлението и 
преобразуването на водния сектор в Република 
България, Министерство на регионалното раз­
витие и благоустройството, София, 06.2002 г.;
– Prioritisation of Water Sector Investment Projects 
for Water Supply and Sewerage in Bulgaria, Final 
Report VOLUME 1, EUROPEAN COMMISSION 
DG Regional Policy, July 2004;
– Бизнес плановете на българските ВиК опера­
тори за 2006 – 2008 г. и 2009 – 2013 г. съответно;
– Информация от НСИ;
– Получената от МРРБ информация от инвен­
таризацията на ВиК системите и съоръженията, 
които са активи на ВиК операторите;
– Планове за управление на речните басейни;
– Private Sector Participation in the Water 
Sector of Bulgaria, Final Regional Water Companies 
Operational/Financial Report, International Finance 
Corporation, November 2007;
– Проект за преструктуриране и модернизация 
на ВиК. Участие на частния сектор в дейностите 
по водоснабдяване и канализация на областните 
ВиК – Варна, София, 2005 г.;
– Подход и методология за подбор на проектите 
по Приоритетна ос 1 на Оперативна програма 
„Околна среда 2007 – 2013 г.“;
– Доклад за прилагане на изискванията на 
Директива 91/271/ЕЕС относно пречистване на 
отпадъчните води от населените места.
В допълнение на анализа от тези източници е 
ползвана информация от направените по линия 
на ИСПА Генерални планове на 22 града, както 
и редица прединвестиционни, идейни и работни 
проекти и резултати от реализирани вече проекти 
по линия на ИСПА и др.
Информацията е обобщена, като ВиК операто­
рите са групирани в четири групи, съответстващи 
на Басейновите дирекции. Инфраструктурата на 
ВиК оператори, които обхващат територии в две 
или три Басейнови дирекции, е включена към 
басейна, където се обслужва най-голям брой 
население от дадения ВиК оператор. 
За анализ на ВиК инфраструктурата е взе­
та информацията за отчетните 2005 и 2007 г., 
залегнала в Бизнес плановете на ВиК операто­
рите съответно за 2006 – 2008 г. и 2009 – 2013 г. 
Анализът на тези параметри дава представа за 
изградеността на ВиК системите и за тяхното 
състояние.